HENNOPS NUUSBRIEF: 14 Februarie 2019
Dit is maar moeilik om mnr Raath se plek vol te staan maar omstandighede het dit nou so dat hy hierdie operasie moes ondergaan. Ons wens hom sterkte toe vir ‘n spoedige herstel.
Ek het vanoggend met hom gepraat. Die operasie was suksesvol en hy moet nou mooi na homself kyk tot en met die vakansie. Gelukkig is alles in plek by Laerskool Hennopspark en verstaan elke personeellid wat hom/haar te doen staan. Hennopspark is n geoliede masjien.
Die saalprojek is amper voltooi. Ons wag net vir die finale inspeksie van die Stadsraad. Almal sien met verwagting uit na ons eerste saalbyeenkoms.
ŉ Nuwe hekkie wat toegang tot die skool vanaf die Spar se parkeerterrein gee, is gebou. Daar is ŉ wag van die skool in spitstye. Dit vergemaklik die verkeer om die skool. Spar neem egter geen verantwoordelik vir u motor wat daar geparkeer word nie.
‘n Belangrike punt wat ek wil noem is die veiligheid van ons leerders. Tydens die Ouer Veiligheidsvergadering wat verlede Maandag gehou is, is die verslag van 2018 se Veiligheidskomitee in oënskou geneem. Daar is tot die gevolgtrekking gekom dat die veiligheid van ons leerders die hoogste prioriteit in 2019 gaan geniet.
Met die oog hierop het ons gevra dat ‘n ingenieur die skoolgeboue en perseel ondersoek vir strukturele skade. Hierdie ondersoek het Dinsdag 12 Februarie plaasgevind en die ingenieur se verslag sal deur die Beheerliggaam bestudeer word en indien nodig, sal aksie onmiddellik geneem word.
Uitdagings vir 2019 waaraan die Veiligheidskomitee aandag gaan gee:
Verkeer in spitstye (wat ‘n uitdaging bly)
Dubbelparkering in Blackwood en Mopanistraat
Motoriste wat die verkeer blokkeer en vloei vertraag
Veiligheidstudie by Spruit langs skool
Selfone van leerders wat sigbaar is buite skoolterrein
Handsakke en skootrekenaars wat in motors gelaat word in parkeerarea
Smouse om die skool
Uitbreiding van 2de kamerastelsel
Stelsel word ondersoek om toegang vir leerders veiliger te maak
Motoriste wat op Padpatrollieoorgange parkeer.
U word uitgenooi om mnr Darius Steyn te kontak indien u wil dien op die skool se Veiligheidskomitee vir 2019
Donderdag 14: Feb:
Rooster: Woensdag se periode 1 en 2
Mini-Netbalproewe: 15:00 – 17:00
Vrydag 15: Feb:
Kultuurkarnaval: Stokperdjies, Handwerk, Versamelings
Saterdag 16: Feb:
Kultuurkarnaval: Jan Braai by Gr R Parkering
Snr Revue Oefendag: 13:30 – 16:00
Studiemetode kursus: 9:00 – 12:00 (slegs die wat bespreek het)
Atletiek: Cluster – Midstream
BHL vergadering – 18:00 Raadsaal
Toets: Graad 7
Vrydag 22 Feb
Saterdag 23 Feb
WEEK 3 - FEBRUARIE
Efesiërs 3:17 - Ek bid dat julle in die liefde gewortel en gegrondves sal wees ... mag julle begryp hoe wyd en ver en hoog en diep die liefde van Christus strek.
Filippense 1:9 - Ek bid dat julle liefde al hoe meer sal toeneem in begrip en fyn aanvoeling sodat julle die dinge sal kan onderskei waarop dit werklik aankom.
Kolossense 3:13 - Soos die Here julle vergewe het, moet julle mekaar ook vergewe.
Romeine 5:5 - God het Sy liefde in ons harte uitgestort deur die Heilige Gees wat Hy aan ons gegee het.
2 Korintiërs 5:14 - Die liefde van Christus dring ons, ...